ai4bharat/Pralekha huggingface dataset:
وزارت دفاع
افریقہ۔ہند فیلڈ ٹریننگ مشق۔ 2019 کی افتتاحی تقریب کاانعقاد
نئی دہلی،18مارچ/ 18 مارچ تا 27 مارچ 2019 کے دوران منعقد کی جانے والی ہندوستان اور افریقی ملکوں کی افریقہ۔ ہند فیلڈ ٹریننگ مشق ۔2019، جو کہ اے ایف آئی این ڈی ای ایکس ۔19 کے نام سے بھی معروف ہے ، 18 مارچ2019 کو اوندھ ملٹری اسٹیشن ، پونے، مہاراشٹر میں ایک شاندار افتتاحی تقریب کے ساتھ شروع ہوگئی۔ بنین، بوتسوانا، مصر، گھانا، کینیا، ماریشس، موزمبیق، نامبیبیا، نائیجر،نائیجریا، سینگل، جنوبی افریقہ، تنزانیہ، یوگانڈا، زامبیا اور زمبابوے پر مشتمل17 افریقی ملکوں کے جنگی دستے ہندوستان کی نمائندگی کرنے والے مراٹھا لائٹ انفنٹری دستے کے ساتھ اس افتتاحی تقریب کے لئے ایک ساتھ اکٹھا ہوئے۔افتتاحی تقریب کے مہمان خصوصی، گولڈن کٹار ڈویژن کے جنرل آفیسر کمانڈنگ ، میجر جنرل سنجیو شرما، نے کثیر تعداد میں موجود دفاعی ماہرین اور اس مشق میں شرکت کرنے والے ملکوں کے دیگر افسران کی موجودگی میں پریڈ کا معائنہ کیا۔اس افتتاحی تقریب کے دوران اقوام متحدہ، ہندوستان اور اے ایف آئی این ڈی ای ایکس کا پرچم اٹھائے ہوئے ہندوستانی فوج کے ایڈوانس لائٹ ہیلی کاپٹر اور چیتا ہیلی کاپٹر کی ایک نفری کے ذریعہ فلائی پاسٹ توجہ کا مرکز رہا۔ پریڈ کے مکمل ہونے کے بعد مہمان خصوصی میجر جنرل سنجیو شرما اور مختلف ملکوں کے دفاعی ماہرین نے جنگی دستوں کے ساتھ تبادلہ خیال کیا۔
ہندوستان اور افریقی ملکوں کے درمیان اس مشق کے اہتمام کا مقصد اقوام متحدہ قیام امن کارروائی کے ساتویں باب کے تحت کانکنی کے دوران انسانی امداد اور قیام امن کارر وائیوں کی منصوبہ بندی اور انعقاد میں شرکت کرنے والے ملکوں کو تربیت فراہم کرنا ہے۔ علاوہ ازیں اس مشق کے دوران شرکت کرنے والے ملکوں کے درمیان اقوام متحدہ کے تفویض کردہ عمل کی بجا آوری کے دوران بہترین طریقہ کار کے باہمی تبادلے کے علاوہ ٹیم سازی اور تکنیکی سطح کے آپریشن پرخصوصی توجہ مرکوز کی جائے گی۔مزید برآں اس میں ایک نئے مشن کا قیام، قیام امن کارروائیوں کے لئے ایک اقوام متحدہ ہیڈ کوارٹر کا قیام،نیز قیام امن مشن کے دوران ملٹری مشاہدین کے مراکز کا قیام ، عام شہریوں کا تحفظ، فوجی تعیناتی، وفد کا تحفظ ، قیام امن مشن کی نگرانی کے متعدد پہلو اور کانکنی کی انسانی امداد سے متعلق متعدد پہلو شامل ہیں۔
وزارت دفاع
فوجی ٹکڑیوں کو حوالے کرنے کی تقریب کے ساتھ سرزمین ملیشیا پرپہلی مشترکہ فوجی مشق
نئی دہلی ،یکم ؍مئی : بھارت اورملیشیا کے درمیان ہری موشکتی 2018 مشترکہ فوجی مشق، 30اپریل کو ، وردی برن کیمپ ،کوالالمپورمیں،ایک مختصر مگرمتاثرکن فوجی ٹکڑیوں کو حوالے کرنے کی تقریب کے ساتھ شروع ہوئی ۔ لیفٹیننٹ کرنل اروان ابراہیم ، ملیشیائی فوج کے پہلے رائل ریجمنٹ کمانڈنگ آفیسر نے بھارتی ٹکڑی کا خیرمقدم کیااوربھارتی اورملیشیائی افواج کی کامیابی اور باہمی طورپرمفید مشترکہ مشق کی کامیابی کی خواہش ظاہرکی ۔
دوہفتے کی مشترکہ فوجی مشق کا پہلا مرحلہ ملیشائی فوج کو ریجمنٹ کے پرچم کی حوالگی کے رسم کے ساتھ شروع ہوا جو اس امرکی علامت ہے کہ دونوں ٹکڑیاں ایک کماندار کی کمان میں کا م کریں گی ۔ پہلے دن مشترکہ فوجی ٹکڑیوں کو ملیشیائی دیہی علاقے کی جانکاری دی گئی ، مشق اور ترتیب اور سلامتی پہلووں سے روشناس کرایاگیااس دن کا خاتمہ ایک والی بال میچ کے ساتھ ہوا ۔ دونوں طرف کی افواج نے شورش فرو کرنے کے لئے اپنی اپنی صلاحیتوں کا مظاہرہ کیا اورساتھ ہی ساتھ دہشت گردوں سے نمنٹنے کے سلسلے میں اقوام متحدہ کے قواعد وضوابط کی پابندی کا نمونہ پیش کیا۔ دونوں ٹکڑیوں کے مابین ایک دوسرے کے ساتھ مل جل کام کرنے پرزیادہ سے زیادہ زوردیاجائےگاجوکسی بھی مشترکہ آپریشن کی کامیابی کے لئے لازمی چیز ہوتی ہے ۔
ہری موشکتی مشق دونوں ممالک کے مابین باہمی تعلقات کے سلسلے میں ایک مثبت قدم ہے ۔ مستقبل میں ایسی مشقوںکا اہتمام باہمی صلاحیتوں میں اضافہ کریگااوربھارت اورملیشیا کے مابین دوستی اورتعاون کے مضبوط روابط استوارکریگا۔
بہت چھوٹی، چھوٹی اور درمیانی صنعتوں کی وزارت
پریس نوٹ
ایم ایس ایم ای وزارت نے عوام کو ایم ایس ایم ای ایکسپورٹ پرموشن کونسل کی غیر مجاز اور غلط ارادے سے کی جانے والی سرگرمیوں کے بارے میں آگاہ کیا ہے
وزارت نے اس تنظیم کی شرارت آمیز سرگرمیوں کا سخت نوٹس لیا ہے جس میں یہ اپنے آپ کو ایم ایس ایم ای وزارت کے ایک حصے کے طور پر پیش کر رہی ہے
وزارت نے تنظیم کی طرف سے غیر مصدقہ تقرر نامے جاری کیے جانے میں اپنی رول سے انکار کیا ہے
نئی دہلی،17 اکتوبر بھارت سرکار کی ایم ایس ایم ای وزارت نے کہا ہے کہ اس کے نوٹس میں میڈیا اور سوشل میڈیا میں گردش کرنے والے بعض پیغامات آئے ہیں جو ایم ایس ایم ای ایکسپورٹ پرموشن کونسل کی طرف سے ’ڈائرکٹر‘کے عہدے کے تقررنامہ جاری کرنے کے بارے میں ہے۔یہ دیکھا ہے کہ گیا ہے کہ یہ تنظیم ایم ایس ایم ای وزارت کے نام کو استعمال کر رہی ہے۔
بھارت سرکار کی ایم ایس ایم ای وزارت نے وضاحت کی ہے کہ وہ ایم ایس ایم ای ایکسپورٹ پرموشن کونسل کے کسی بھی طریقے پر وابستہ نہیں ہے۔ اس کے علاوہ یہ کہ ایم ایس ایم ای وزارت نے کونسل سے متعلق کسی بھی عہدے کے لیے تقرر کا کوئی حق نہیں دیا ہے۔ پبلک کو مطلع کیا جاتا ہے کہ اور مشورہ دیا جاتا ہے کہ وہ اس طرح کے پیغامات یا اس طرح کے عناصر کے جال میں نہ پھنسیں۔
وزارت خزانہ
وزیر خزانہ نرملا سیتا رمن نے بینکوں، این بی ایف سی اور مالیاتی اداروں کے سربراہان کے ساتھ بجٹ کے بعد کی میٹنگ کی صدارت کی
وزیر خزانہ نے تمام بینکوں سے اپیل کی کہ وہ اکاؤنٹ ایگریگیٹر فریم ورک میں سائن اپ کریں، اس سے کریڈٹ فلو بہت ہوگا اور ڈیجیٹل قرضے کو فروغ ملے گا
میٹنگ میں اس بات پر زور دیا گیا کہ ڈیجیٹل بینکنگ کے فائدے صارفین کے موافق طریقے سے ملک کے کونے کونے میں پہنچنے چاہئیں
خزانے اور کارپوریٹ امور کی مرکزی وزیر محترمہ نرملا سیتا رن نے بینکوں،غیر بینکنگ مالیاتی اداروں  اور مالیاتی اداروں کے سربراہان کے ساتھ آج ممبئی میں بجٹ کے بعد کی میٹنگ کی صدارت کی۔
میٹنگ میں خزانہ کے مرکزی وزیر مملکت ڈاکٹر بھاگوت کشن راؤ کراد، مالیاتی خدمات کے محکمے سکریٹری جناب سنجے ملہوترا، اقتصادی امور کے محکمے کے سیکرٹری جناب اجے سیٹھ، چیف اکنامک ایڈوائزر ڈاکٹر وی اننت ناگیشورن نے میٹنگ میں شرکت کی۔ تمام پبلک سیکٹر بینکوں، چنیدہ پرائیویٹ سیکٹر بینکوں ، این بی ایف سیز اور مالیاتی اداروں کے سربراہان بھی میٹنگ میں موجود تھے۔
معلومات کے شیئرنگ اور تعاون کی اہمیت پر زور دیتے ہوئے، وزیر خزانہ نے تمام بینکوں اپیل کی کہ وہ اکاؤنٹ ایگریگیٹر ماڈل میں سائن اپ کریں۔ اس چھوٹے قرض خواہوں کے لیے کریڈت کے بلا روک ٹوک فلو اور ڈیجیٹل قرضوں کو فروغ حاصل ہوگا۔ انہوں نے ہدایت دی کہ اکاونٹ ایگریگیٹر ماڈل اور کیش فلو پر مبنی قرضوں کی فراہمی کے لئے پائلٹس شمال مشرقی خطے سمیت ملک کے مختلف خطوں میں وارانسی ضلع میں دو بینکوں کے ذریعہ کی گئی پہل کے مطابق شروع کئے جائیں۔
میٹنگ میں پی ایم گتی شکتی، دفاع، ٹیلی کام، مینوفیکچرنگ اور ایکسپورٹ، ایمرجنسی کریڈٹ لائن گارنٹی اسکیم  کے تناظر میں بجٹ کے مختلف اعلانات اور نئے مینوفیکچرنگ یونٹس اور اسٹارٹ اپس کو ٹیکس کی رعایتوں پر غور کیا گیا، جو مالیاتی اداروں کو نئے مواقع فراہم کرتے ہیں۔ای سی ایل جی ایس میں 5 لاکھ کروڑ کا اضافہ کیا گیا اور اس کو 31 مارچ 2023 کے لئے آگے بڑھا یا گیا، اس کے بارے میں بھی بات کی گئی۔
اس بات پر زور دیا گیا کہ ڈیجیٹل بینکنگ، ڈیجیٹل ادائیگیاں اور فنٹیک اخراعات بینکوں کے لیے درمیانی لاگت کو کم کرنے اور سستی خدمات فراہم کرنے کے نئے طریقے تلاش کرنے کا ایک موقع ہے اور یہ کہ ڈیجیٹل بینکنگ کے فوائد صارفین کے موافق طریقے سے ملک کے کونے میں پہنچنے چاہئیں۔ اس پر بھی زور دیا گیا کہ بینکنگ صنعت کو جن دھن یوجنا کے تحت بغیر بینک کھاتے والے بالغوں کے کھاتے کھولنے چاہئیں اور تمام اہل بالغوں کے لیے بیمہ/پنشن کوریج کو یقینی بنانا چاہیے۔
میٹنگ میں قرض فراہم کرنے کی سرگرمی میں تیزی لانے اور کاروباری اداروں اور افراد کے لیے سازگار کریڈٹ ماحول کی تشکیل کے طریقوں پر بھی زور دیا گیا۔
۔۔۔۔۔۔۔۔۔۔۔
ش ح۔ا گ ۔ن ا۔
U-1901
(Visitor Counter : 99
شہری ہوابازی کی وزارت
فیشنل ریکگ نیشن سسٹم  مرحلے وار طریقے سے نافذ کیا جائے گا
کولکتہ، وارانسی، پنے ، وجے واڑہ ، بنگلور، دہلی اور حیدرآباد میں مارچ 2023 تک ایف آر ایس لگایا جائے گا
نئی دہلی،4 اپریل 2022/
فیشنل ریکگ نیشن سسٹم  ڈیجی یاترا کا ایک حصہ ہے جو حکومت نے ہوائی اڈوں پر مسافروں ، کی بلا رکاوٹ آمدورفت کے لئے فراہم کیا ہے۔ اس پر مرحلہ وار طریقے سے نفاذ کیا جائے گا۔ پہلے مرحلہ میں کولکتہ، وارانسی، پنے ، وجے وراڑہ، بنگلور، دہلی اور حیدرآباد کے ہوائی اڈوں پر مارچ 2023 تک یہ نظام شروع کردیا جائے گا۔ ان ہوائی اڈوں پر ڈیجی یاترا بائیو میٹرک بورڈنگ نظام کے لئے رجسٹریشن ’ڈے آف ٹریول‘ کے ساتھ ابتدائی ٹسٹ مکمل کرلئے گئےہیں۔
سیکورٹی کی ضرورت مسلسل تبدیل ہوتی رہتی ہیں۔ شہری ہوا بازی کی سیکورٹی کا بیورو  نے، جو ملک میں شہری ہوا بازی کے لئے سیکورٹی کی ریگولیٹری اتھارٹی ہے ، دیگر متعلقہ ایجنسیوں اور فریقوں کے ساتھ صلاح و مشورہ سے وقتاً فوقتاً ہوائی اڈوں پر سیکورٹی بندوبست نظر ثانی کرتی ہے اور ضرورت کےمطابق اسے بہتر بناتی ہے۔
یہ معلومات شہری ہوا بازی کے وزیر مملکت جنرل  وی کے سنگھ  نے آج راجیہ سبھا میں ایک سوال کا تحریری جواب دیتے ہوئے کہی۔
ش ح۔ و ا ۔ج
Uno-3767
(Visitor Counter : 111
نائب صدر جمہوریہ ہند کا سکریٹریٹ
مشترکہ خاندانی نظام اور بزرگوں کو دی جانے والی عزت ہمارے تہذیبی اقدار کے بنیادی پہلو ہیں
نائب صدر جمہوریہ نے سوَرن بھارت ٹرسٹ، نیلور میں دارالضعفا کے مکینوں سے ورچووَل انداز میں گفت و شنید کرتے ہوئے سنکرانتی کا تیوہار منایا
نوجوانوں کو بھارتی تیوہاروں کی اہمیت کو جاننا اورانہیں منانا چاہئے: نائب صدر جمہوریہ
نئی دہلی، 15 جنوری 2022:
نائب صدر جمہوریہ جناب ایم وینکیا نائیڈو نے مشترکہ خاندانی نظام اور بزرگوں کو عزت دینے کی روایت کو مضبوط کرنے کی اپیل کی جو کہ بھارت کے تہذیبی اقدار کے بنیادی پہلو ہیں۔
ایک کنبے میں نوجوان اراکین کو رہنمائی فراہم کرنے اور انہیں مشوروں سے نوازنے میں بزرگوں کے ذریعہ ادا کیے جانے والے کردار کو اجاگر کرتے ہوئے، انہوں نے کہا کہ پیڑھیوں کے مابین مضبوط رابطہ اقدار کے نظام کی حفاظت کرنے اور اسے فروغ دینے میں مدد فراہم کرتا ہے۔
جناب نائیڈو نے سنکرانتی تیوہار کے موقع پر سوَرن بھارت ٹرسٹ، نیلور کے دارالضعفا کےمکینوں سے ورچووَل طریقے سے بات چیت کی۔انہوں نے مکینوں سے ان کی خیروعافیت دریافت کی اور ان کے لیے دستیاب سہولتوں کے بارے میں پوچھا۔ انہوں نے ٹرسٹ کے عملے اور افسران کی پہل قدمیوں کے لیے ان کی ستائش کی۔
بھارتی ثقافت میں تیوہاروں کی اہمیت کا ذکر کرتے ہوئے، جناب نائیڈو نے اس بات کو اجاگر کیا کہ آج کے نوجوانوں کو قدرت کےذریعہ عطا کیے گئے انعامات پر خوشیاں منانے، کنبوں کو ایک دوسرے کے قریب لانے اور معاشرے میں امن اور ہم آہنگی قائم کرنے میں سنکرانتی جیسے تیوہاروں کی اہمیت کو سمجھنا چاہئے۔
محنت اور روزگار کی وزارت
میڈیا، کارخانوں، صنعتوں اور مالز میں نوکریاں
محنت اور روزگار کے وزیر مملکت جناب رامیشور تیلی نے آج لوک سبھا میں ایک تحریری جواب میں بتایا کہ حکومت ہند نے کاروبار کو تحریک دینے اور کووِڈ 19 کے منفی اثرات کو کم کرنے کے لیے آتم نر بھر بھارت پیکیج کا اعلان کیا ہے۔ اس پیکیج کے تحت، حکومت ستائیس لاکھ کروڑ روپے سے زیادہ کے مالیاتی محرک فراہم کر ارہی ہے۔ اس پیکج میں ملک کو خود کفیل بنانے اور روزگار کے مواقع پیدا کرنے کے لیے کئی طویل مدتی اسکیمیں/ پروگرام/ پالیسیاں شامل ہے۔
آتم نربھر بھارت روزگار یوجنا  کو یکم اکتوبر 2020 سے کووڈ-19 وبا کے دوران ختم ہونے والے روزگار کی بحالی اور سوشل سکیورٹی کے فائدوں کے ساتھ ساتھ نئے روزگار پیدا کرنے کے لیے آجروں کو تحریک دینے کے مقصد سے آتم نر بھر بھارت پیکج 3.0 کے ایک حصے کے طور پر شروع کیا گیا ہے۔اس کے تحت 26 مارچ 2022 تک 1.38 لاکھ اداروں کے ذریعہ 54.67 لاکھ استفادہ کنندگان کو فائدہ پنچایا گیا ہے۔ حکومت نے 20 جون 2020 کو 6 ریاستوں، بہار، جھارکھنڈ، مدھیہ پردیش، اوڈیشہ راجستھان اور اترپردیش کے116 منتخبہ اضلاع میں دیہی علاقوں میں نوجوانوں سمیت گھر لوٹنے والے مہاجر مزدوروں اور اسی طرح کے متاثرہ افراد کے لئے روزگار کے مواقع پیدا کرنے کے مقصد سے 125 دنوں کا غریب کلیان روزگار ابھیان  کا آغاز کیا تھا۔
پردھان منتری مدرا یوجنا  اپنے روزگار کی سہولت فراہم کرنے کے مقصد سے حکومت نافذ کر رہی ہے۔ اس کے تحت بہت چھوٹے، چھوٹے کاروباری اداروں اور افراد کو اپنا کاروبار قائم کرنے یا اپنی کاروباری سرگرمیوں کو وسعت دینے 10 لاکھ روپے تک کا غیر ضمانتی قرض فراہم کرایا جاتا ہے۔
وزیر اعظم کے روزگار پیدا کرنے کے پروگرام  مہاتما گاندھی نیشنل رورل ایمپلائمنٹ گارنٹی اسکیم ، پنڈت دین دیال اپادھیائے گرامین کوشلیہ یوجنا ، دین دیال انتودیہ یوجنا- نیشنل اربن لائیولی ہڈ مشن  جیسی اسکیموں پر روزگار پیدا کرنے کے لئے حکومت ہند کافی سرمایہ کاری اور سرکاری اخراجات والے مختلف پروجیکٹوں کی حوصلہ افزائی کررہی ہے۔
ان کے علاوہ حکومت کے میک اِن انڈیا، اسٹارٹ اپ انڈیا، ڈیجیٹل انڈیا، اسمارٹ سٹی مشن، اٹل مشن فار ریجوینیشن اینڈ اربن ٹرانسفارمیشن، ہاؤسنگ فار آل ، بنیادی ڈھانچے کی ترقی اور صنعتی کوریڈور جیسے مختلف پروگراموں سے روزگار کے مواقع پیدا کررہی ہے۔
اٹل بیمیت ویکتی کلیان یوجنا کے تحت بے روزگاری کا فائدہ ای ایس آئی سے کے ذریعہ دیا جارہا ہے۔ جسکو اوسط اجرت کے 25 فیصد سے بڑھا کر 50 یصد کردیا گیا ہے، جوکہ 90 دنوں تک دیا جائے گا ساتھ ہی فائدے کے دعوے کی اہلیت کی شرائط میں نرمی کی گئی ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U-3769
(Visitor Counter : 81
وزارت خزانہ
انکم ٹیکس محکمے نے جموں و کشمیر میں تلاشی کی کارروائی انجام دی
نئی دلّی ، 21 فروری / انکم ٹیکس محکمے نے سری نگر میں 100 سے زیادہ بستروں والے سب سے بڑے پرائیویٹ سپر اسپیشلٹی اسپتال چلانے والے ایک گروپ کے خلاف 19 فروری ، 2021 ء کو تلاشی اور ضبطی کی کارروائی انجام دی ۔ اس کارروائی میں 4 رہائشی مقامات سمیت 7 مقامات پر ، جو سب سری نگر میں ہیں ، تلاشی کی کارروائی انجام دی گئی ۔
اس گروپ کے اہم کاروبار میں اسپتال چلانا ، زمین جائیداد اور گھروں میں کام آنے والے ساز و سامان کی تجارت شامل ہے ۔
یہ گروپ بڑی تعداد میں زمینوں کے چھوٹے چھوٹے ٹکڑوں کو خرید کر ، ان کو فروغ دیتا ہے اور ان میں پلاٹ کاٹ کر فروخت کرتا ہے۔ اس بات کے ثبوت ملے ہیں کہ یہ خریداروں سے 50 فی صد سے زیادہ رقم  نقد وصولی کرتا ہے ۔ تلاشی کی کارروائی میں پایا گیا کہ اس طرح سے حاصل رقم پر کبھی کوئی ٹیکس ادا نہیں کیا گیا ۔
گروپ نے 14-2013 ء کے بعد سے 100 کروڑ روپئے سے زیادہ کا جائیداد کا لین دین کیا ہے ۔ خریداروں کے ذریعہ بینک کے ذریعہ ادائیگی / سرمایہ کاری کی بھی تحقیقات کی جا رہی ہے کیونکہ بادی النظر میں یہ ظاہر ہوتا ہے کہ سرمایہ کاری کے لئے انکم ٹیکس ادا کردہ رقم کا استعمال نہیں کیا گیا ۔ اس طرح ، یہ ٹیکس نہ صرف فروخت کرنے والے گروپ پر عائد ہوتا ہے بلکہ خریداروں پر بھی عائد ہوتا ہے ۔ اس کے علاوہ ، زمین / پلاٹ کی خرید و فروخت کے تمام لین دین پر ٹی ڈی ایس کی بھی خلاف ورزی کی گئی ہے ۔
اس کے علاوہ ، تلاشی سے انکشاف ہوا ہے کہ جائیداد کی رجسٹرڈ ویلیو سے زیادہ فروخت پر نقد رقم کی ادائیگی پر ریاستی حکومت / مرکز کے زیر انتظام علاقے کو قابل ادائیگی اسٹامپ ڈیوٹی کی بھی کافی چوری کی گئی ہے ۔ اس سلسلے میں تمام معلومات مرکز کے زیر انتظام علاقے جموں و کشمیر کی اتھارٹی کو دی جائے گی ، جو ضبط کی گئی دستاویزات اور سرکل ریٹ کے نوٹفکیشن اور موجودہ مارکیٹ ریٹ سے ظاہر ہوتا ہے ۔
تلاشی کی کارروائی سے یہ بھی انکشاف ہوا ہے کہ کئی افراد نے بہت سے غیر متعلق لوگوں سے پلاٹ / زمین تحفے میں حاصل کی ہے اور اس کو انکم ٹیکس ایکٹ ، 1961 کی دفعہ 56 کے تحت آمدنی کے ذرائع میں ظاہر نہیں کیا گیا ہے ۔ اگر چہ اس پر ٹیکس واجب الادا ہوتا ہے ۔ ایسے معاملات میں تحفہ دینےو الے افراد کے خلاف بھی انکم ٹیکس کی چوری کے تناظر میں چھان بین کی جا رہی ہے ۔
تلاشی کے دوران بے نامی جائیدادوں کے ثبوت بھی ملے ہیں اور ایسی دستاویزات ضبط کی گئی ہیں ۔ اس سلسلے میں بھی تحقیقات کی جا رہی ہیں ۔
اسپتال چلانے میں رسیدوں کی ہیرا پھیری کی بھی تحقیقات کی جا رہی ہے ۔ مالی سال 16-2015 ء سے اسپتال کا اوسط لین دین 10-12 کروڑ روپئے دکھایا گیا ہے ۔ البتہ ضبط کئے گئے شواہد سے ظاہر ہوتا ہے کہ یہ لین دین اس سے کم از کم چار گنا زیادہ ہے ۔ تلاشی کے دوران یہ ثبوت بھی ملا ہے کہ رواں سال میں ڈاکٹروں کو 3 کروڑ روپئے کی نقد ادائیگی کی گئی ہے ۔
تلاشی کے دوران 82.75 لاکھ روپئے نقد اور 35.7 لاکھ روپئے کے زیورات اور سونا - چاندی بھی ضبط کیا گیا ہے کیونکہ جس شخص کے قبضے سے یہ سامان حاصل ہوا ہے ، وہ اس بارے میں کوئی وضاحت پیش نہیں کر سکا ہے ۔ ایک بینک لاکر کو بھی سیل کر دیا گیا ہے ۔
مزید تحقیقات جاری ہیں ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 1792
(Visitor Counter : 160
وزیراعظم کا دفتر
وزیر اعظم نے سی ایس آئی آر کے یوم تاسیس کے موقع پر اس کے عملے کو مبارکباد پیش کی
نئی دہلی، 26 ستمبر، 2020: وزیر اعظم جناب نریندر مودی نے کونسل فار سائنس اینڈ انڈسٹرئیل ریسرچ  کے یوم تاسیس کے موقع پر اس کے عملے کو مبارکباد پیش کی ہے۔
ایک ٹوئیٹ میں وزیر اعظم نے کہا، ’’سی ایس آئی آر کے یوم تاسیس کے موقع پر اس سے وابستہ تمام افراد کو مبارکباد۔ سی ایس آئی آر بھارت میں سائنسی تحقیق اور اختراع کو پروان چڑھانے میں سب سے آگے ہے۔ انہوں نے کووِڈ۔19 کے خلاف جنگ میں بھی اہم کردار ادا کیا ہے۔ سی ایس آئی آر کو ان کے مستقبل کی کوششوں کے لئے نیک خواہشات۔‘‘
وزیراعظم کا دفتر
وزیراعظم نے مدھیہ پردیش کے ضلع ریوا کے لوگوں کو وہاں عنقریب تعمیر کئے جانےوالے ہوائی اڈے کے لئے مبارکباد دی
وزیراعظم جناب نریندرمودی نے مدھیہ پردیش کے ضلع ریوا میں عنقریب تعمیر کئے جانے والے ہوائی اڈے کے لئے وہاں کے لوگوں کو مبارکباد دی ہے ۔ جناب مودی نے کہاکہ اس ہوائی اڈے کی تعمیر کے ساتھ ہی ، ریوا اوراس کے آس پاس کے علاقوں کے لوگوں کی زندگی زیادہ آسان ہوجائے گی ۔
ریوا کے رکن پارلیمنٹ جناب جناردھن مشرا کے ایک ٹوئیٹ کے جواب میں ، وزیراعظم نے ٹوئیٹ کیا:
‘‘بہت بہت مبارکباد ۔ اس ہوائی اڈے کی تعمیر سے ریوا اورآس پاس کے لوگوں کی زندگی آسان ہوگی اوروہ تیزی سے ہورہی ترقی کے ساتھ جڑجائیں گے ۔’’
وزیراعظم کا دفتر
بھارت-وسطی ایشیا ورچوئل چوٹی کانفرنس
وزیر اعظم جناب نریندر مودی نے 27 جنوری، 2022 کو ورچوئل فارمیٹ میں پہلی بھارت-وسطی ایشیا چوٹی کانفرنس کی میزبانی کی، جس میں جمہوریہ قزاقستان، جمہوریہ کرغزستان، جمہوریہ تاجکستان، ترکمانستان اور جمہوریہ ازبکستان کے صدور نے شرکت کی۔ یہ پہلی بھارت-وسطی ایشیا چوٹی کانفرنس، ہندوستان اور وسطی ایشیائی ممالک کے درمیان سفارتی تعلقات کے قیام کی 30 ویں سالگرہ کے موقع پر منعقد کی گئی۔
چوٹی کانفرنس کے دوران، وزیر اعظم مودی اور وسطی ایشیائی رہنماؤں نے بھارت-وسطی ایشیا کے تعلقات کو نئی بلندیوں تک لے جانے کے اگلے اقدامات پر تبادلہ خیال کیا۔ قائدین نے چوٹی کانفرنس کے طریقہ کار کو ہر 2 سال بعد منعقد کرنے کا تاریخی فیصلہ کرتے ہوئے اسے ادارہ جاتی بنانے پر اتفاق کیا۔ انہوں نے سربراہی اجلاس کی زمینی سطح پر تیاری کے لیے وزرائے خارجہ، وزرائے تجارت، وزرائے ثقافت اور سیکورٹی کونسل کے سیکرٹریوں کی باقاعدہ میٹنگوں پر بھی اتفاق کیا۔ نئے میکانزم کی مدد کے لیے نئی دہلی میں ایک بھارت-وسطی ایشیا سیکریٹریٹ قائم کیا جائے گا۔
رہنماؤں نے تجارت اور کنیکٹویٹی، ترقیاتی تعاون، دفاع اور سلامتی اور خاص طور پر ثقافتی اور عوام سے عوام کے درمیان رابطوں کے شعبوں میں تعاون کو مزید آگے بڑھانے کے لیے دور رس تجاویز پر تبادلہ خیال کیا۔ ان میں توانائی اور کنیکٹویٹی پر ایک گول میز؛ افغانستان اور چابہار بندرگاہ کے استعمال پر اعلیٰ سرکاری سطح پر مشترکہ ورکنگ گروپس؛ وسطی ایشیائی ممالک میں بودھ مذہب سے متعلق نمائش اور مشترکہ الفاظ پر مبنی بھارت-وسطی ایشیا لغت کی تدوین، انسداد دہشت گردی کی مشترکہ مشقیں، وسطی ایشیائی ممالک سے سالانہ 100 رکنی نوجوانوں کے وفد کا دورۂ ہند اور وسطی ایشیائی سفارت کاروں کے لیے خصوصی کورسز شامل ہیں۔
وزیر اعظم مودی نے وسطی ایشیائی رہنماؤں کے ساتھ افغانستان کی بدلتی ہوئی صورتحال پر بھی تبادلہ خیال کیا۔ رہنماؤں نے حقیقی نمائندگی پر مبنی اور جامع حکومت کے ساتھ پرامن، محفوظ اور مستحکم افغانستان کے لیے اپنی بھرپور حمایت کا اعادہ کیا۔ وزیر اعظم نے افغان کے عوام کو انسانی امداد فراہم کرنے کے لیے ہندوستان کے جاری عزم سے آگاہ کیا۔
رہنماؤں کی طرف سے ایک جامع مشترکہ اعلامیہ جاری کیا گیا جو کہ ایک پائیدار اور جامع بھارت-وسطی ایشیا شراکت داری کے لیے ان کے مشترکہ وژن کی ترجمانی کرتا ہے۔
وزارت دفاع
بھارتی اور بنگلہ دیش کی افواج کی مشترکہ مشقوں کا آغاز
سمپریتی الیون عمروئی، میگھالیہ میں
بھارت اور بنگلہ دیش نے 03 اکتوبر 2023 کو عمروئی، میگھالیہ میں سالانہ مشترکہ فوجی مشق سمپریتی کے 11ویں ایڈیشن کا آغاز کیا۔ دونوں ممالک کی طرف سے باری باری سے منعقد کی جانے والی یہ مشق دو طرفہ دفاعی تعاون کے مضبوط اقدامات کی نشاندہی کرتی ہے۔ 2009 میں جورہاٹ، آسام میں اس کے آغاز کے ساتھ، مشق نے 2022 تک دس کامیاب ایڈیشن دیکھے ہیں۔
سمپریتی الیون ، جو 14 دنوں کے لیے مقرر ہے، دونوں طرف سےا س میں تقریباً 350 اہلکار شامل ہوں گے۔ یہ مشق دونوں فوجوں کے درمیان باہمی تعاون کو بڑھانے، ٹیکٹیکل مشقوں کا اشتراک اور بہترین طریقوں کو فروغ دینے کی اہمیت کو واضح کرتی ہے۔
بنگلہ دیش کا دستہ 170 اہلکاروں پر مشتمل ہے جس کی قیادت 52 بنگلہ دیش انفنٹری بریگیڈ کے کمانڈر بریگیڈیئر جنرل محمد مفضل الاسلام رشید کر رہے ہیں۔ بنگلہ دیش آرمی کی طرف سے لیڈ یونٹ 27 بنگلہ دیش انفنٹری رجمنٹ ہے۔ بھارتی دستہ بنیادی طور پر راجپوت رجمنٹ کی بٹالین کے فوجیوں پر مشتمل ہے۔ ایک ماؤنٹین بریگیڈ کے کمانڈر بریگیڈیئر ایس کے آنند بھارتی دستے کی قیادت کر رہے ہیں۔ مشق میں مختلف یونٹس جیسے توپ خانے، انجینئرز اور دونوں اطراف سے دیگر معاون ہتھیاروں اور خدمات کے اہلکاروں کی شرکت بھی دیکھی جائے گی۔
اقوام متحدہ کے مینڈیٹ کے باب سات کے مطابق ذیلی روایتی آپریشنز کے انعقاد پر مرکوز، سمپریتی الیون میں کمانڈ پوسٹ ایکسرسائز  اور فیلڈ ٹریننگ ایکسرسائز  شامل ہوں گے، جس کا اختتام توثیق کی مشق میں ہوگا۔
ہر دستے کے 20 افسران سی پی ایکس میں شرکت کریں گے، مکمل غور و خوض کے بعد فیصلہ سازی پر توجہ مرکوز کریں گے۔ اس کے بعد ایف ٹی ایکس آئے گا جس میں نچلی سطح کے آپریشنز کی توثیق کی جائے گی۔ ایف ٹی ایکس میں انسداد دہشت گردی کی کارروائیوں کے لیے مشترکہ حکمت عملی کی مشقوں کا ایک سلسلہ شامل ہو گا جیسے یرغمالیوں کو بچانا، ہجوم پر قابو پانے کے اقدامات، اور انسداد دہشت گردی کی کارروائیوں میں ہیلی کاپٹروں کا استعمال۔ توثیق کی مشق 14 اور 15 اکتوبر 2023 کو درنگا فیلڈ فائرنگ رینج، آسام میں کی جائے گی۔ مشق کے دوران، شرکاء کو ’آتمنیر بھر بھارت‘ آلات کے ڈسپلے کی صلاحیت کا بھی مشاہدہ کرنے کو ملے گا۔
سمپریتی الیون بھارت اور بنگلہ دیش کے درمیان دفاعی تعاون کو مزید بڑھانے کا وعدہ کرتا ہےاور گہرے دوطرفہ تعلقات، ثقافتی سمجھ بوجھ، اور ذیلی روایتی آپریشنز میں مشترکہ تجربات سے باہمی فائدے کو فروغ دیتا ہے۔
قانون اور انصاف کی وزارت
صدر جمہوریہ نے راجندر بدامیکار اور سوشری قاضی زیب النسا محی الدین کو کرناٹک ہائی کورٹ کے ایڈیشنل جج کے طور پر مقرر کیا
نئی دہلی24،مارچ2021
صدر جمہوریہ ہند نے بھارت کے آئین کی دفعہ 224 کی شق  کے ذریعے دیے گئے اختیارات کا استعمال کرتے ہوئے جناب راجندر بدامیکار اور سوشری قاضی زیب النسا محی الدین کو 2 سال کی مدت کے لئے کرناٹک ہائی کورٹ کے ایڈیشنل جج کے طور پر مقرر کیا ہے۔ جس تاریخ سے دونوں جج اپنے اپنے فرائض سنبھالیں گے اسی روز سے ان کی تقرری مانی جائے گی۔ 22 مارچ 2021 کو قانون وانصاف کی وزارت کے محکمہ انصاف کی جانب سے اس سلسلے میں ایک نوٹیفکیشن جاری کیاگیا تھا۔
جناب راجندر بدامیکار بی ایس سی ایل ایل بی ہیں۔ انہوں نے 18 اکتوبر 1993 کو منصف کی حیثیت سے جوڈیشیل سروس جوائن کی تھی اور 26 سال سے زیادہ عرصہ تک سول جج ڈسٹرکٹ جج اور سیشن جج کے کیڈرس میں کام کیا ہے۔ وہ کرناٹک ہائی کورٹ میں رجسٹرار  کی حیثیت سے بھی فرائض انجام دے چکے ہیں۔ سردست بنگلورو میں ہائی کورٹ آف کرناٹک میں رجسٹرار جنرل کی حیثیت سے کام کررہے ہیں۔
سوشری زیب النسا محی الدین بھی بی ایس سی اور ایل ایل ایم پاس ہیں اور انہوں نے 18 اکتوبر 1993 کو منصف کی حیثیت سے جوڈیشیل سروس جوائن کی تھی اور 26 سال سے زیادہ عرصے تک سول جج، پرنسپل ڈسرکٹ اور سیشن جج کے کیڈرس میں کام کیا ہے۔ وہ کرناٹک ہائی کورٹ میں رجسٹرار  کی حیثیت سے بھی فرائض انجام دے چکی ہیں۔ فی الحال وہ ہائی کورٹ آف کرناٹک بنگلورو میں رجسٹرار ویجی لینس کی حیثیت سے کام کررہی ہیں۔
...............................................................
ش ح، ح ا، ع ر
U-2998
(Visitor Counter : 119
وزارت دفاع
ریئر ایڈمرل سنجے جسجیت سنگھ نے ویسٹرن فلیٹ کمانڈر کا عہدہ سنبھالا
نئی دہلی،23/مارچ ممبئی کے نوسینا ڈائیکوارڈ میں 22 مارچ 2019 کو منعقد ایک رسمی پریڈ میں، ریئر ایڈمرل سنجے جسجیت سنگھ، این ایم نے ریئر ایڈمرل ایم اے ہمپی ہولی، اے وی ایس ایم، این ایم سے ہندوستانی بحریہ کی ‘سوارڈ آرم’ ویسٹرن فلیٹ کمانڈر کا عہدہ سنبھال لیا ہے۔
ریئر ایڈمرل سنجے جسجیت سنگھ کا تقرر 1986 میں ہندوستانی بحریہ میں کیا گیا تھا اور وہ قومی سلامتی اکیڈمی، کھڈک واسلا کے سابق طالب علم ہیں۔ سمت کے تعین میں مہارت رکھنے والے ریئر ایڈمرل سنجے جسجیت سنگھ نے اپنے کیریئر کے دوران کئی کمان، ٹریننگ اور اسٹاف کی تقرری میں اہم کردار ادا کیا ہے۔ ان کی سمندری کمان تقرریوں میں اے ایس ڈبلیو اور یو اے وی کنٹرول فری گیٹ تارا گری شامل ہیں، جہاں انھیں بحریہ میڈل اور ملٹی رول فری گیٹ ترشول سے نوازا گیا تھا۔ ان کی دیگر اہم تقرریوں میں آفیسر اِن چارج لوکل ورک اپ ٹیم ، ایران میں ہندوستانی بحریہ کے اتاشی، عملہ کے جوائن ڈائرکٹر، بحریہ کے آپریشن کے پرنسپل ڈائرکٹر اور صدر مقام، وزارت دفاع  میں اسٹرٹیجک ، کنسیپٹ اینڈ ٹرانسفارمیشن کے پرنسپل ڈائرکٹر کا عہدہ شامل ہے۔ فلیگ رینک تک ترقی پانے کے بعد انھوں نے اسسٹنٹ چیف آف نیول اسٹاف  اور فلیگ آفیسر سی ٹریننگ کی حیثیت سے خدمات انجام دیں۔
انھوں نے 2009 میں ہندوستان کی بحری سلامتی کا منصوبہ اور 2015 میں یکسر تبدیلی کے لیے منصوبہ جاتی لائحہ عمل کا مسودہ تیار کرنے میں بھی اہم رول ادا کیا۔ وہ فوجی امور کے طالب علم رہے ہیں اور انھوں نے مختلف پوسٹ گریجویٹ پروگرام بشمول مدراس یونیورسٹی سے ڈیفنس اینڈ اسٹرٹیجک اسٹڈیز میں ایم ایس سی اور ایم فل کیا، کنگس کالج لندن سے ڈیفنس اسٹڈیز میں ایم اے کیا اور ممبئی یونیورسٹی سے ایم اے ، ایم فل  اور علوم سیاسیات میں پی ایچ ڈی کیا۔
ریئر ایڈمرل ایم اے ہمپی ہولی صدر مقام، وزارت دفاع ، نئی دہلی، میں 27 مارچ 2019 سے وائس ایڈمرل کے عہدے پربحری آپریشنز کے ڈائرکٹر جنرل کی حیثیت سے خدمات انجام دیں گے۔ ریئرایڈمرل ایم اے ہمپی ہولی کے ماتحت ویسٹر فلیٹ نے مختلف آپریشنل تعیناتی اور کثیر قومی مشقوں نیز بحری سلامتی کو مستحکم کرنے اور سمندر میں ڈیٹرینس برقرار رکھنے کی خدمات انجام دی جس کے لیے انھیں حال ہی میں اتی وششٹ سیوا میڈل سے نوازا گیا۔
۔ ۔ ۔ ۔ ۔ ۔ ۔ ۔ ۔

U. No. 1654
(Visitor Counter : 61
کیمیکلز اور فرٹیلائزر کی وزارت
ادویات کی قیمتوں کا تعین کرنے کی پالیسی
7 دسمبر ، 2012 ء کو نوٹیفائیڈ کی گئی موجودہ نیشنل فارماسیوٹیکل پرائسنگ پالیسی  کو دوائیوں کی قیمتوں کے تعین کے لئے ایک ریگولیٹری فریم ورک قائم کرنے کے مقصد سے تیار کیا گیا ہے تاکہ جدت طرازی اور مقابلہ جاتی فارما انڈسٹری کی ترقی میں معاونت کے لئے مناسب قیمتوں پر ضروری ادویات کی دستیابی کو یقینی بنایا جا سکے ۔ پالیسی میں ایک تبدیلی ہوئی ہے اور یہ پہلے کی ڈرگ پالیسی ، 1994 کے تحت پہلے کی ’لاگت پر مبنی ‘ قیمتوں کے تعین سے ’مارکیٹ بیسڈ ‘ قیمتوں پر منتقل کی گئی ہے ۔
حکومت نے این پی پی پی، 2012 کی تعمیل میں ڈرگس  آرڈر، 2013  کو نوٹیفائیڈ کیا ہے ۔ ڈی پی سی او ، 2013 کی دفعات کے مطابق، نیشنل فارماسیوٹیکل پرائسنگ اتھارٹی  ضروری ادویات کی قومی فہرست  میں دی گئی تمام طے شدہ دواؤوں کی زیادہ سے زیادہ قیمت مقرر کرتی ہے۔ ان دوائیوں کے تمام مینوفیکچررز پر لازم ہے کہ وہ اپنی مصنوعات کو زیادہ سے زیادہ قیمت کے برابر یا اس سے کم پر فروخت کریں ۔ مزید یہ کہ این پی پی اے غیر طے شدہ ادویات کی قیمتوں کی نگرانی کرتا ہے تاکہ اس بات کو یقینی بنایا جا سکے کہ ان کی زیادہ سے زیادہ خوردہ قیمت  میں اضافہ پچھلے بارہ مہینے کے دوران 10 فی صد سے زیادہ نہ ہو۔
مذکورہ معلومات کیمیکل اور فرٹیلائزر کے وزیر مملکت جناب بھگونت کھوبا نے آج لوک سبھا میں ایک تحریری جواب میں فراہم کی ۔